Saiki aku manggon ana ing Jakarta, melu salah sijine partai gedhe sing lagi kuncara. Ing partai mau arang banget ana pengurus wanita kang isih legan mer­ga racake wis padha nikah tur urip ma­pan. Saka sesrawungan ing partai politik mau, senajan ing Jakarta, nanging aku arang banget ketemu karo wong asli Jakarta (Betawi). Sing akeh-akeh malah wong saka Jawa, ngono biyasane wong Jakarta yen nyebut wong neneka saka Jawa Tengah lan Jawa Timur. Aku uga akrab karo wong-wong saka Batak, Aceh, Banjarmasin, Makassar, Ambon, Bali, NTB lan liya-liyane.
